Mariental is een van die groter dorpe van Namibië met 'n geskatte bevolking in 2007 van 14 240. Dit is saam met Rehoboth die vernaamste dorp in die streek Hardap. Dit is geleë aan die B1-hoofweg tussen Kaapstad en Windhoek. Die dorp het munisipale status verwerf in 1946 en is die hoofdorp van die distrik Gibeon, 'n belangrike karakoelgebied. Die Hardap-besproeiingskema sowat 20 km noord van die dorp het gelei tot die bou van die Hardapdam, wat by sy voltooiing in 1963 die derde grootste dam in die destydse Unie van Suid-Afrika was. Mariental het sy naam van die Duitse boer, Hermann Brandt, gekry. Hy het die dorp die naam van sy vrou, Anna Marie Mahler, gegee. Brandt het 'n plaas in die area gekoop vanaf die Nama-kaptein Hendrik Witbooi. Gibeon NG gemeente Mariental Gereformeerde kerk Mariental Lys van nedersettings in Namibië Raper, Peter. "Dictionary of SA Place Names". Besoek op 19 November 2021. Cassidy, Joseph (2009). Place Names of Namibia A Historical Dictionary. Windhoek: Macmillan Education Namibia Publishers (Pty) Ltd. p. 1. ISBN 978-99916-0-654-5.